REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/59-18

30. mart 2018. godine

B e o g r a d

ZAPISNIK

24. SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 30. MARTA 2018. GODINE

 Sednica je počela u 10,30 časova.

 Sednicom je predsedavao Muamer Zukorlić, predsednik Odbora.

 Sednici su prisustvovali članovi Odbora: Marko Atlagić, Ljubiša Stojmirović, Milena Bićanin, Ljubiša Rakonjac (zamenik Žarka Obradovića), Vladimir Orlić, Bogdan Obradović, Marko Parezanović, Nataša St. Jovanović, Đorđe Kosanić, Miletić Mihajlović i Nikola Savić (zamenik Dubravka Bojića).

 Sednici nisu prisustvovali članovi Odbora: Ratko Jankov, Aleksandra Jerkov, Žarko Korać, Fatmir Hasani i Olena Papuga, niti njihovi zamenici.

 Sednici je prisustvovao Mladen Šarčević, ministar prosvete, nauke i tehnološkog razvoja-predstavnik predlagača zakona i Aleksandar Marković, šef Odseka za pravne poslove.

Nakon glasanja, usvojen je sledeći:

D n e v n i r e d

1. **Razmatranje Predloga zakona o Nacionalnom okviru kvalifikacija Republike Srbije -**u pojedinostima, koji je podnela Vlada (broj 011-689/18 od 19. marta 2018. godine);
2. **Razmatranje Predloga zakona o udžbenicima -**u pojedinostima**,** koji je podnela Vlada (broj 6-690/18 od 19. marta 2018. godine);
3. **Razmatranje Predloga zakona o prosvetnoj inspekciji-**u pojedinostima**,** koji je podnela Vlada (broj 011-688/18 od 19. marta 2018. godine).

 Pre prelaska na dnevni red, predsednik Odbora je predložio da se vodi objedinjena rasprava o sva tri predloga zakona u pojedinostima, a da se glasanje o amandmanima obavi pojedinačno za svaki od tih predloga.

 Nakon glasanja ovaj predlog je prihvaćen.

 Prva tačka dnevnog reda: **Razmatranje Predloga zakona o Nacionalnom okviru kvalifikacija Republike Srbije -**u pojedinostima

Predstavnik Ministarstva, ministar Mladen Šarčević bavestio je prisutne da će o mišljenju Vlade povodom podnetih amandmana na sva tri predloga zakona, obrazloženje dati Aleksandar Marković,šef Odseka za pravne poslove u Ministarstvu.

 Marković je, povodom prve tačke dnevnog reda, rekao da je podneto 661 amanadman, a da je Vlada predložila 17 amandmana za prihvatanje.

 S obzirom na to, da nije bilo diskutanata, **Odbor se glasanjem izjasnio da predloži Narodnoj skupštini da prihvati 17 amandmana** **na Predlog zakona o Nacionalnom okviru kvalifikacija Republike Srbije** („za“ je glasalo10, „nije glasalo“ 1).

Odbor se glasanjem (1 „za“, „nije glasalo“ 11) izjasnio da predloži Narodnoj skupštini da **ne prihvati ostale amandmane** (644)od ukupno **661** , koliko je podneto na Predlog zakona.

 Druga tačka dnevnog reda: **Razmatranje Predloga zakona o udžbenicima-**u pojedinostima

 O ovoj tački dnevnog reda nije bilo rasprave te se **Odbor glasanjem izjasnio da predloži Narodnoj skupštini da prihvati pet amandmana** **na Predlog zakona o udžbenicima**,koliko je i Vlada predložila u dostavljenom Mišljenju („za“ je glasalo 10).

 Odbor se glasanjem izjasnio da predloži Narodnoj skupštini da **ne prihvati** 132 **amandmana** od ukupno **137** , koliko je podneto na Predlog zakona.

 Treća tačka dnevnog reda: **Razmatranje Predloga zakona o prosvetnoj inspekciji -u pojedinostima**

 Povodom ove tačke, niko od članova Odbora se nije javio za diskusiju, te se **Odbor glasanjem izjasnio da predloži Narodnoj skupštini da prihvati šest amandmana** **na Predlog zakona oprosvetnoj inspekciji**,koliko je i Vlada predložila u dostavljenom Mišljenju („za“ je glasalo 9, ).

 Odbor se glasanjem („nije glasalo“ 12) izjasnio da predloži Narodnoj skupštini da **ne prihvati ostale amandmane** (29)od ukupno **35** koliko je podneto na Predlog zakona.

 **Izveštaji Odbora u pojedinostima o predlozima ova tri predloga zakona, sastavni su deo zapisnika.**

 Sednica je završena u 10,45 časova.

 SEKRETAR PREDSEDNIK

 Dragomir Petković Muamer Zukorlić